कुमार विश्वास-महिला विवादः DWC ने HC से कहा, जांच पूरी होने के बाद कार्रवाई रोकी
आम आदमी पार्टी (आप) नेता कुमार विश्वास के महिला से विवाद मामले में जांच पूरो हो चुकी है और आगे की कार्रवाई रोक दी गई है। यह जानकारी दिल्ली महिला आयोग ने दिल्ली हाईकोर्ट में दी है।
नई दिल्ली। आम आदमी पार्टी (आप) नेता कुमार विश्वास के महिला से विवाद मामले में जांच पूरो हो चुकी है और आगे की कार्रवाई रोक दी गई है। यह जानकारी दिल्ली महिला आयोग ने दिल्ली हाईकोर्ट में दी है।
कुमार विश्वास ने महिला आयोग के समन के खिलाफ याचिका दी थी। महिला आयोग ने बुधावार सुनवाई के दौरान दिल्ली इाईकोर्ट में स्पष्टीकरण दिया। आयोग ने कहा कि जांच 23 जून को पूरी होने के बाद कार्रवाई रोक दी गई है।
आयोग ने कोर्ट में स्पष्ट किया कि कुमार विश्वास के ख़िलाफ़ उनके पास कोई भी तथ्य नहीं हैं, जिनके आधार पर कार्रवाई आगे बढ़ाई जा सके, और इसलिए कुमार विश्वास के खिलाफ समन वापस लिए जाता है।
कुमार ने ट्वीट से कटाक्ष
इस पर कुमार विश्वास ने त्वरित टिप्पणी करते हुए ट्वीट किया है कि वाह! तालियां किसी की इज़्ज़त का तमाशा बनाने के बाद, उसे और उसके परिवार को इतनी मानसिक प्रताड़ना देने के बाद आपको पता चला कि केस मुद्दाहीन है? समन की चिंता पहले भी नहीं थी, लेकिन किसी के सम्मान के साथ खिलवाड़ कर के चुपचाप निकल जाना आसान नहीं है।
यदि महिला आयोग की अध्यक्ष सोचती हैं कि समन वापस लेने से सब कुछ 'सेटल' हो जाएगा, तो वो ग़लत हैं। माननीय कोर्ट ने भी बरखा सिंह जी से पूछा है कि आपका समन लेना तो अपनी जगह है, पर जिसके सम्मान को ठेस पहुंचाई है, उसकी ज़िम्मेदारी कौन लेगा?
क्या था विवाद
कुमार विश्वास पिछले साल जब अमेठी से लोकसभा का चुनाव लड़ रहे थे, तब एक महिला भी उनके प्रचार में शामिल थी। बाद में सोशल मीडिया पर बातें प्रचारित हुईं कि महिला का कुमार विश्वास से संबंध हैं। इसकी जानकारी दोनों ही परिवार को है। इसके बाद से ही महिला को उसके पति ने घर से बाहर कर रखा है।
अब महिला चाहती है कि विश्वास सामने आकर साफ करें कि उनका कोई रिश्ता नहीं है। विवादों में आम आदमी पार्टी के स्टार नेता विश्वास हैं, तो रिश्तों के बहाने राजनीति भी खूब हो रही है।
hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva